Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 34/13/5508	Ružomberok, 29.5.2013
EEČ : 2-42-60-2013

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, poškodení sa s obvineným dohodli na finančnom odškodnení, pričom poškodenému XXXXX uhradil 150,- Eur, poškodená XXXXX nepožadovala náhradu škody, Všeobecnej zdravotnej poisťovni a Union zdravotnej poisťovni boli uplatnené nároky poukázané na ich účet zo strany obvineného. Obv. XXXXX dňa 17.04.2013 zložil na účet Okresnej prokuratúry v Ružomberku peňažnú sumu na všeobecne prospešné účely vo výške 30,- Eur, pričom adresátom tejto sumy je Občianske združenie Konzultačné a informačné centrum EDUKOS so sídlom Ul. Ťatliaka 8, 02601 Dolný Kubín, IČO 37801848, číslo účtu 1459608858/0200, vedený vo VÚB pobočka Dolný Kubín, kde z uvedených súm patrí štátu na peňažnú pomoc obetiam trestnej činnosti 50% podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-815/OO-RK-2012.
dňa 22.12.2012 v presne nezistenom čase okolo 02.00 h v bare Kaviareň pod baštou v obci Ľubochňa fyzicky napadol XXXXX, nar. XXXXX, tak, že počas šarvátky medzi zákazníkmi baru, keď XXXXX stála v priestore baru medzi stolami, jej zasadil jeden úder päsťou ruky do tváre, do oblasti ľavého líca, pričom po tomto útoku bol obvinený vyvedený vonku pred bar, následne sa obvinený do baru vrátil, kde pričiel k barovému pultu, kde stál XXXXX, nar, XXXXX, pristúpil k nemu a udrel ho päsťou do oblasti tváre, do pravého oka, následkom čoho tento spado na zem, čím spôsobil XXXXX opuch ľavého líca, ktoré zranenie si vyžiadalo lekárske ošetrenie s dobou liečenia do 7 dní bez potrebnej práceneschopnosti a XXXXX spôsobil opuch pravého oka, ktoré zranenie si vyžiadalo lekárske ošetrenie bez potrebnej práceneschopnosti.     

Odôvodnenie: 
           Uznesením povereného príslušníka OO PZ XXXXX sp. zn. ORP-815/OO-RK-2012 z 21.01.2013 bolo podľa § 206 ods. 1 Trestného poriadku vznesené obvinenie XXXXX pre prečin výtržníctva podľa § 364 ods. 1 písm. a) Trestného zákona, na tom skutkovom základe tak, ako je to uvedené vo výrokovej časti tohto uznesenia.

     	Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

           XXXXX a poškodení uzavreli dňa 17.04.2013 pred probačným a mediačným úradníkom na Okresnom súde v Ružomberku dohodu o zmieri, v rámci ktorej poškodení sa s obvineným dohodli na finančnom odškodnení, pričom poškodenému XXXXX uhradil 150,- Eur, poškodená XXXXX nepožadovala náhradu škody, Všeobecnej zdravotnej poisťovni a Union zdravotnej poisťovni boli uplatnené nároky poukázané na ich účet zo strany obvineného.

    	Obv. XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	

Obv. XXXXX  zložil na účet Okresnej prokuratúry v Ružomberku peňažnú sumu vo výške 30,- Eur, pričom adresátom týchto súm je Občianske združenie Konzultačné a informačné centrum EDUKOS so sídlom Ul. Ťatliaka 8, 02601 Dolný Kubín, IČO 37801848, číslo účtu 1459608858/0200, vedený vo VÚB pobočka Dolný Kubín, kde z uvedených súm patrí štátu na peňažnú pomoc obetiam trestnej činnosti po 50% z každej sumy podľa osobitného zákona.

Poškodení spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinení zložili na účet Okresnej prokuratúry XXXXX. 

Táto suma je primeraná závažnosti spáchaného trestného činu.

Obv. XXXXX a poškodení s týmto spôsobom vybavenia veci v prípravnom konaní vyslovili súhlas. 
 
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor